stanford-oval/wikipedia huggingface dataset:
เบ๊บ หมูน้อยหัวใจเทวดา
ทีมงาน > รายชื่ออัลบั้มเสียงเพลงซาวน์แทรก

If I Had Words - performed by Yvonne Keeley & Scott Fitzgerald - 2:53
This is a Tale... - 1:47
Fairground - 2:07
I Want My Mum - 1:07
The Way Things Are - 2:06
Crime and Punishment - 1:35
Anorexic Duck Pizzicati - 1:24
Repercussions - 1:40
Toreador/Mother and Son - 2:28
Pork is Nice Sweet Meat/Away in a Manger - 3:02
Christmas Morning - 1:41
Blue Moon - 0:38
Round Up - 2:00
Babe's Round Up - 1:39
The Sheep Pig - 1:27
Dog Tragedy - 1:32
Hoggett Shows Babe - 0:57
Maa's Death - 1:02
Cantique de Jean Racine/The Cat - 2:17
If I Had Words - performed by James Cromwell - 2:17
Baa Ram Ewe - 0:45
The Gauntlet/Moment of Truth - 1:41
That'll Do Pig, That'll Do - 1:35
ดูเพิ่ม

Babe ที่อินเทอร์เน็ตมูวีเดตาเบส
Babe at Rotten Tomatoes
Easybyte - free easy piano arrangement of "Excerpt from Organ Symphony # 3 - Finale" by Camille Saint-Saëns plus midi sound file
Babe at the National Film and Sound Archive เก็บถาวร 2018-01-12 ที่ เวย์แบ็กแมชชีน
พระเจ้าสีป่อ

พระเจ้าสีป่อ (พม่า: သီပေါ‌မင်း ตีบอมี่น) เป็นพระมหากษัตริย์พม่าพระองค์สุดท้ายแห่งราชวงศ์โก้นบอง ถูกบังคับให้สละราชสมบัติและเนรเทศไปอยู่ที่เมืองรัตนคีรีในบริติชราช หลังสิ้นสงครามอังกฤษ–พม่าครั้งที่สาม และสวรรคตเมื่อ พ.ศ. 2459
พระเจ้าสีป่อเป็นพระราชโอรสของพระเจ้ามินดงกับเจ้าหญิงจากเมืองสี่ป้อในดินแดนไทใหญ่ มีพระนามเดิมว่าเจ้าชายหม่องปุ (မောင်ပု) เสด็จพระราชสมภพเมื่อวันที่ 1 มกราคม พ.ศ. 2402 ที่กรุงมัณฑะเลย์ เมืองหลวงของราชอาณาจักรพม่าในเวลานั้น เมื่อเจริญพระชันษาขึ้นได้ผนวชเป็นพระภิกษุเพื่อศึกษาวิชาการต่าง ๆ เมื่อทรงลาผนวชแล้ว พระราชบิดาจึงทรงแต่งตั้งให้เป็นเจ้าผู้ครองนครสี่ป้อ ซึ่งเป็นที่มาของพระนามเมื่อเสวยราชสมบัติในเวลาต่อมา
พระองค์ได้ขึ้นครองราชสมบัติเมื่อวันที่ 1 ตุลาคม พ.ศ. 2421 ด้วยความช่วยเหลือจากพระนางอเลนันดอ พระมเหสีองค์หนึ่งของพระราชบิดาและเหล่าขุนนางชั้นสูงกลุ่มหนึ่ง มีพระนามจารึกในพระสุพรรณบัฎว่า สิริปวรวิชยานันตยสติโลกาธิปติปัณฑิตมหาธัมมราชาธิราชา พระองค์ได้เสกสมรสกับพระนางศุภยาลัต ซึ่งเป็นพระขนิษฐาต่างพระมารดา ต่อมาพระนางมีอิทธิพลต่อการตัดสินพระทัยในเหตุสำคัญต่าง ๆ ของพระเจ้าสีป่อเป็นอย่างมาก
ประสูติ

พระเจ้าสีป่อประสูติวันที่ 1 มกราคม พ.ศ. 2402 เป็นพระราชโอรสในพระเจ้ามินดงกับพระนางลองซีหรือพระมเหสีแลซา เจ้าหญิงไทใหญ่ มีพระโสทรภคินี 3 พระองค์ ได้แก่
เจ้าหญิงเมงเกง (พ.ศ. 2398 – ?) พระเชษฐภคินี
เจ้าหญิงผกันคยี (พ.ศ. 2401 – 1 มีนาคม พ.ศ. 2454) พระเชษฐภคินี
เจ้าหญิงเมกถีหล่า พ.ศ. 2403 – 1 มิถุนายน พ.ศ. 2439) พระขนิษฐา
พระราชมารดาของพระองค์ทรงถูกพระเจ้ามินดงเนรเทศออกจากราชสำนัก แล้วบวชเป็นตี่ละฉิ่นในช่วงบั้นปลายพระชนม์ พระนางทรงใช้ชีวิตและสิ้นพระชนม์อย่างไร้เกียรติ
ขึ้นครองราชย์

เจ้านครสีป่อเป็นที่โปรดปรานของพระนางอเลนันดอ พระมเหสีของพระเจ้ามินดง รวมทั้งสมาชิกเสนาบดีสภาอย่างกินหวุ่นมินจี มัคเวมินจี และเยนันจองมินจีก็สนับสนุนเจ้านครสีป่อเพื่อให้ขึ้นครองราชย์เป็นกษัตริย์ภายใต้รัฐธรรมนูญตามที่วางแผนไว้ อย่างไรก็ตาม เมื่อพระองค์ขึ้นครองราชย์เมื่อ 1 ตุลาคม พ.ศ. 2421 ทุกอย่างไม่เป็นไปตามแผนที่คาดไว้ พระองค์กับพระนางศุภยาลัต พระมเหสี ได้สั่งปลด มัคเวมินจี และเยนันจองมินจีในเดือนมกราคม พ.ศ. 2421 และยกเลิกแผนการเปลี่ยนแปลงไปสู่ราชาธิปไตยภายใต้รัฐธรรมนูญ ได้ประหารเจ้านายฝ่ายหน้าฝ่ายในที่คุมขังไว้ตั้งแต่พระเจ้ามินดงประชวรระหว่างวันที่ 13–18 กุมภาพันธ์ พ.ศ. 2421 จนหมดสิ้น
อังกฤษได้ประท้วงการสังหารหมู่ครั้งนี้ โดย R. B. Shaw ผู้แทนอังกฤษประจำราชสำนักมัณฑะเลย์ ได้ยื่นประท้วงและเสนอจะนำนักโทษการเมืองไปไว้ในพม่าที่อยู่ภายใต้การปกครองของอังกฤษ แต่ไม่เป็นผล อย่างไรก็ตาม อังกฤษได้ช่วยเจ้านครญองย่านให้ลี้ภัยไปอยู่ในพม่าตอนล่างตั้งแต่เดือนพฤศจิกายน พ.ศ. 2421
สงครามกับอังกฤษและสิ้นสุดอำนาจ

ในรัชกาลของพระองค์ได้ส่งคณะทูตไปยังฝรั่งเศสเมื่อ 30 เมษายน พ.ศ. 2426 และได้มีการเจรจาเกี่ยวกับการทำสัญญาทางการค้า ยินยอมให้ฝรั่งเศสเข้ามาทำสัมปทานป่าไม้ซึ่งได้สร้างความหวาดระแวงให้อังกฤษ ในเดือนสิงหาคม พ.ศ. 2428 พม่าเรียกค่าปรับจากบริษัทบอมเบย์เบอร์มาเทรดดิงเป็นเงินจำนวน 2.3 ล้านรูปี อังกฤษจึงตัดสินใจยื่นคำขาดต่อพม่าในวันที่ 22 ตุลาคม พ.ศ. 2428 โดยให้พม่าลดค่าปรับ ให้ความสะดวกแกอังกฤษในการค้าขายกับจีนและให้อังกฤษควบคุมนโยบายต่างประเทศของพม่า พม่าปฏิเสธมาในวันที่ 9 พฤศจิกายน กองทัพอังกฤษจึงเคลื่อนทัพออกจากย่างกุ้งไปยังพม่าเหนือในวันที่ 14 พฤศจิกายนและยึดมัณฑะเลย์ได้ในวันที่ 28 พฤศจิกายน พระเจ้าสีป่อและพระนางศุภยาลัตยอมแพ้ในวันนี้ ทั้งสองพระองค์เสด็จลงเรือไปยังย่างกุ้งและถูกเนรเทศไปอินเดีย
หลังสิ้นอำนาจ

พระเจ้าสีป่อไปประทับที่รัตนคีรีในบริติชราช ซึ่งอยู่ใกล้ทะเลอาหรับ ในช่วงห้าปีแรก ทรงได้รับเงินจากอังกฤษเดือนละ 100,000 รูปี หลังจากนั้นเงินจำนวนนี้ลดลงครึ่งหนึ่ง และเมื่อพระองค์สิ้นพระชนม์ ได้เพียงเดือนละ 25,000 รูปีเท่านั้น พระองค์สวรรคตเมื่อ 15 ธันวาคม พ.ศ. 2459 พระศพของพระองค์ฝังไว้ใกล้ ๆ สุสานของชาวคริสต์ หลังจากพระองค์สวรรคต ลูกหลานของพระองค์ส่วนหนึ่งเดินทางกลับพม่า บางส่วนยังคงอยู่ในอินเดีย เจ้าหญิงเมียะพะยาจี พระธิดาองค์โตกับ เจ้าหญิงเมียะพะยาละ พระธิดาองค์ที่สองยังคงอยู่ในอินเดีย เจ้าหญิงเมียะพะยา พระธิดาองค์ที่สามเดินทางกลับมายังพม่าใน พ.ศ. 2458 ส่วนเจ้าหญิงเมียะพะยากะเล พระธิดาองค์เล็กที่ประสูติที่รัตนคีรีเมื่อ พ.ศ. 2430 ได้เดินทางกลับมายังพม่าใน พ.ศ. 2462 พระนางสมรสกับโก โก ไนง์ ใน พ.ศ. 2463 และสิ้นพระชนม์ในมะละแหม่งเมื่อ 3 มีนาคม พ.ศ. 2479 ลูกหลานของพระนางยังอยู่ในพม่า และได้รับการยอมรับว่าเป็นผู้มีสิทธิ์สืบทอดราชบัลลังก์ของพม่า
ในเดือนธันวาคม พ.ศ. 2555 เต้นเซน ประธานาธิบดีพม่าได้เดินทางไปเยี่ยมหลุมฝังศพของพระเจ้าสีป่อ และพบกับลูกหลานของพระองค์ที่อาศัยอยู่ที่นั่น นับเป็นครั้งแรกที่ประมุขรัฐบาลพม่าเดินทางไปเยือนสุสานของพระองค์
พระธิดา

พระเจ้าสีป่อและพระนางศุภยาลัตมีพระธิดาร่วมกัน 4 พระองค์ได้แก่
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | หมายเหตุ |
|  | เจ้าหญิงเมียะพะยาจี | 1880พ.ศ. 2423 | 1947พ.ศ. 2490 | เจ้าหญิงอภิเษกสมรสกับนายทหารอินเดียที่พระราชวังสีป่อในรัตนคีรี |

|  | เจ้าหญิงเมียะพะยาละ | 18834 ตุลาคม พ.ศ. 2426 | 19564 เมษายน พ.ศ. 2499 | เจ้าหญิงอภิเษกสมรสกับข้าราชสำนักชาวพม่าที่วังสีป่อในรัตนคีรี เจ้าหญิงมยะพะยาละ ได้รับเลือกให้เป็นรัชทายาทในราชบัลลังก์พม่า เมื่อพระเจ้าสีป่อถูกโค่นล้มราชบัลลังก์ และทรงได้เป็นผู้อ้างสิทธิในราชบัลลังก์และเป็นประมุขแห่งราชวงศ์พม่าเมื่อพระราชบิดาสวรรคต พระองค์สื้นพระชนม์ที่เมืองกาลิมปง ประเทศอินเดีย |

|  | เจ้าหญิงเมียะพะยา | 18867 มีนาคม พ.ศ. 2429 | 196221 กรกฎาคม พ.ศ. 2505 | เจ้าหญิงเสด็จกลับพม่าพร้อมพระราชมารดา และใน พ.ศ. 2465 อภิเษกสมรสครั้งแรกกับโกเดา กยี เนียง พระนัดดาในเจ้าชายกะนอง ซึ่งมีศักดิ์เป็นพระปัยกาของเจ้าหญิง และเจ้าชายกะนองเป็นพระเชษฐาในพระเจ้ามินดง และทรงหย่ากันในปี พ.ศ. 2472 เจ้าหญิงอภิเษกสมรสครั้งที่สองกับอู มะยา อู นักกฎหมาย พระโอรสพระองค์ที่สองของเจ้าหญิงที่ประสูติแต่พระสวามีคนแรกคือต่อพะยา ซึ่งเป็นผู้อ้างสิทธิในราชบัลลังก์สืบต่อจากเจ้าหญิงเมียะพะยาละ |

|  | เจ้าหญิงเมียะพะยากะเล | 1887พ.ศ. 2430 | 1935พ.ศ. 2479 | เจ้าหญิงมีความชำนาญในภาษาอังกฤษอย่างมากและทรงเป็นโฆษกประจำพระราชวงศ์พม่า เจ้าหญิงอภิเษกสมรสกับนักกฎหมาย และทรงถูกรัฐบาลอาณานิคมส่งออกไปประทับที่เมาะลำเลิง จนกระทั่งสิ้นพระชนม์ที่นั่น |
ในวัฒนธรรมสมัยนิยม

มีนักแสดงผู้รับบท พระเจ้าสีป่อ ได้แก่
พลังธรรม กล่อมทองสุข จากละครเรื่อง เพลิงพระนาง (2539)
บดินทร์ ดุ๊ก จากละครเรื่อง รากนครา ทางช่อง 7 (2543)
โตนนท์ วงบุญ จากละครเรื่อง เพลิงพระนาง (2560)
อภินันท์ ประเสริฐวัฒนกุล จากละครเรื่อง รากนครา ทางช่อง 3 (2560)
พงศาวลี

วังสีป่อที่เมืองรัตนคีรี ประเทศอินเดีย ที่ประทับของพระเจ้าสีป่อหลังสิ้นสุดอำนาจ
เยื่อบุช่องท้องอักเสบเองจากแบคทีเรีย

| เยื่อบุช่องท้องอักเสบจากเชื้อแบคทีเรียเกิดเอง  (Spontaneous bacterial peritonitis) > บัญชีจำแนกและลิงก์ไปภายนอก |
| --- | --- |
ICD-9: 567.23
eMedicine: emerg/882
เยื่อบุช่องท้องอักเสบจากเชื้อแบคทีเรียเกิดเอง[ต้องการอ้างอิง] (อังกฤษ: spontaneous bacterial peritonitis, SBP) เป็นภาวะที่เกิดมีการอักเสบของเยื่อบุช่องท้องขึ้นโดยไม่มีแหล่งติดเชื้อชัดเจน เกือบทั้งหมดพบในผู้ป่วยที่มีภาวะความดันพอร์ทัลสูงซึ่งมักเป็นผลตามของภาวะตับแข็ง นอกจากนี้ยังอาจพบในผู้ป่วยกลุ่มอาการเนโฟรติกได้อีกด้วย
การวินิจฉัย SBP ทำได้โดยการเจาะน้ำในช่องท้องออกมาตรวจ ถ้าน้ำในช่องท้องมีแบคทีเรียเป็นจำนวนมาก หรือมีเม็ดเลือดขาวชนิดนิวโตรฟิลเป็นจำนวนมาก จะเป็นการยืนยันให้น่าเชื่อว่ามีการติดเชื้อเกิดขึ้นจริง และต้องได้รับยาปฏิชีวนะเพื่อป้องกันภาวะแทรกซ้อนที่อาจเกิดตามมา
เยื่อหุ้มเซลล์

ระวังสับสนกับ ผนังเซลล์
เยื่อหุ้มเซลล์
เยื่อหุ้มเซลล์ (อังกฤษ: plasma membrane) เป็นเยื่อหุ้มที่อยู่ชิดกับผนังเซลล์ อาจมีลักษณะเรียบ หรือพับไปมา เพื่อขยายขนาดเยื่อหุ้มเซลล์เข้าไปในเซลล์ เรียกว่า มีโซโซม (mesosome) หรือที่เรียกกันอีกอย่างว่า "เซลล์คุม" มีหน้าที่ควบคุม การเข้าออกของน้ำ สารอาหาร และอิออนโลหะต่าง ๆ เป็นตัวแสดงขอบเขตของเซลล์ เซลล์ทุกชนิดต้องมีเยื่อหุ้มเซลล์
เยื่อหุ้มเซลล์เป็นเยื่อบาง ๆ ประกอบด้วยสารประกอบสองชนิด คือ ไขมันชนิดฟอสโฟลิปิดกับโปรตีน โดยมีฟอสโฟลิปิดเรียงตัวเป็น 2 ชั้น มีกรดไขมันอยู่ตรงกลาง หมู่ฟอสเฟตอยู่ 2 ข้าบ โปรตีนแซกอยู่ หรือแปะอยู่บนผิว โดยมีไขมันหนาประมาณ 35 อังสตรอม และโปรตีนข้างละ 20 อังสตรอม รวมทั้งหมดหนา 75 อังสตรอม ลักษณะที่แสดงส่วนประกอบของเยื่อหุ้มเซลล์นี้ต้องส่องดูด้วยกล้องจุลทรรศน์อิเล็กตรอน จึงจะเห็นได้
เยื่อหุ้มสามารถแตกตัวเป็นทรงกลมเล็ก ๆ เรียกเวสิเคิล (Vesicle) ซึ่งมีช่องว่างภายใน (Lumen) ที่บรรจุสารต่าง ๆ และสามารถเคลื่อนที่ไปหลอมรวมกับเยื่อหุ้มอื่น ๆ ได้ การเกิดเวสิเคิลนี้เกิดขึ้นได้ทั้งกับการขนส่งสารระหว่างออร์แกเนลล์ และการขนส่งสารออกนอกเซลล์ที่เรียกเอกโซไซโทซิส (Exocytosis) ตัวอย่างเช่น การที่รากเจริญไปในดิน เซลล์รากจะสร้างมูซิเลจ (Mucilage) ซึ่งเป็นสารสำหรับหล่อลื่น เซลล์สร้างมูซิเลจบรรจุในเวสิเคิล จากนั้นจะส่งเวสิเคิลนั้นมาหลอมรวมกับเยื่อหุ้มเซลล์เพื่อปล่อยมูสิเลจออกนอกเซลล์ ในกรณีที่มีความต้องการขนส่งสารขนาดใหญ่เข้าสู่เซลล์ เยื่อหุ้มเซลล์จะเว้าเข้าไปด้านใน ก่อตัวเป็นเวสิเคิลหลุดเข้าไปในเซลล์ โดยมีสารที่ต้องการอยู่ภายในช่องว่างของเวสิเคิล การขนส่งแบบนี้เรียกเอ็นโดไซโตซิส (Endocytosis)
นอกจากนั้น เยื่อหุ้มยังทำหน้าที่เป็นเยื่อเลือกผ่าน ยอมให้เฉพาะสารที่เซลล์ต้องการหรือจำเป็นต้องใช้เท่านั้นผ่านเข้าออกได้ การแพร่ผ่านเยื่อหุ้มเซลล์เกิดขึ้นได้ดีกับสารที่ละลายในไขมันได้ดี ส่วนสารอื่น ๆ เช่น ธาตุอาหาร เกลือ น้ำตาล ที่แพร่เข้าเซลล์ไม่ได้ จะใช้การขนส่งผ่านโปรตีนที่เยื่อหุ้มเซลล์ ซึ่งเป็นได้ทั้งแบบที่ใช้และไม่ใช้พลังงาน
เยื่อบุช่องท้องอักเสบติดต่อในแมว

| Feline infectious peritonitis |
| --- | --- |

ภาพจากกล้องจุลทรรศน์แสดงเนื้อเยื่อไตของแมวที่ป่วยเป็น FIP ซึ่งมีการอักเสบ
สาขาวิชา: โรคติดเชื้อ (การแพทย์เฉพาะทาง)
อาการ: ระยะแรก: อาการคล้ายไข้หวัด ระยะต่อมา: เดินเซ, กล้ามเนื้ออ่อนแรง, กินอาหารลำบาก ระยะท้าย: หายใจลำบาก, ปัสสาวะราด, อัมพาต
การตั้งต้น: อาจแสดงอาการได้นานถึง 1 ปี หลังรับเชื้อ
ระยะดำเนินโรค: มักเสียชีวิตภายใน 1 เดือนหลังวินิจฉัย
สาเหตุ: ติดเชื้อไวรัสโคโรนาในแมวชนิดกลายพันธุ์
การป้องกัน: เลี้ยงแมวในบ้าน
การรักษา: อังกฤษ (ตั้งแต่สิงหาคม 2021) และออสเตรเลีย: GS-441524 (กินเป็นยาเม็ด) และยาแม่ Remdesivir (ฉีดเข้าหลอดเลือดดำหรือฉีดเข้าใต้ผิวหนัง)
พยากรณ์โรค: เสียชีวิตหากไม่ได้รับการรักษา หากใช้ยาต้านไวรัสอาจรอดชีวิตได้ 80%
ความชุก: พบได้บ่อยมาก
เยื่อบุช่องท้องอักเสบติดต่อในแมว (อังกฤษ: feline infectious peritonitis) เป็นโรคในแมวชนิดหนึ่ง จัดเป็นโรคติดเชื้อไวรัส เกิดจากไวรัสโคโรนาในแมวสายพันธุ์เยื่อบุช่องท้องอักเสบ (feline infectious peritonitis virus)
แหล่งข้อมูลอื่น

Feline Infectious Peritonitis and Coronavirus Website
Why Do Cats Purr? Is It Good Or Bad? เก็บถาวร 2020-08-17 ที่ เวย์แบ็กแมชชีน - Two Cat Freaks Blog
Feline Infectious Peritonitis from vetinfo.com
Research on Feline Infectious Peritonitis from University of Tennessee, College of Veterinary Medicine
FIP: A 2012 Update
FIP Informational Brochure from the Cornell Feline Health Center
UC Davis Center for Companion Animal Health
Animal Health Channel เก็บถาวร 2008-10-12 ที่ เวย์แบ็กแมชชีน
Feline Advisory Bureau
FIP (Felipedia.org)
แม่แบบ:Domestic cat
เยื่อหุ้มเมล็ด

ภาพระยะใกล้ของเยื่อหุ้มเมล็ดทับทิม - สามารถเห็นเมล็ดที่อยู่ภายในเนื้อโปร่งแสงได้
เยื่อหุ้มเมล็ด (อังกฤษ: aril, arillus) เป็นส่วนที่เจริญเติบโตเป็นพิเศษจากก้านเมล็ด (หรือขั้วเมล็ด) ที่ปกคลุมหรือเชื่อมติดกับเมล็ด เป็นสิ่งที่กลายเป็นรยางค์หรือสิ่งห่อหุ้มเมล็ดที่หนาในพืชดอก เช่น ส่วนที่รับประทานได้ของมังคุดและผลทับทิม
เยื่อหุ้มเมล็ดสร้างโครงสร้างคล้ายกับผลไม้หรือที่เรียกว่าผลเทียม ผลเทียมพบในพืชดอกมากมายหลายชนิด และที่สามารถรับประทานได้ เช่น ลำไย ลิ้นจี่ เป็นต้น ผลแอ็กคี (ackee) มีการพัฒนาเยื่อหุ้มเมล็ดอย่างมากจนล้อมรอบเมล็ดแทนที่ผนังผล เยื่อหุ้มเมล็ดสามารถพบได้ในพืชเมล็ดเปลือยสองสามชนิด อย่างต้นยิว ญาติของพืชตระกูลสน แทนที่จะมีโคนเป็นเนื้อไม้อย่างพืชเมล็ดเปลือยส่วนมาก โครงสร้างระบบสืบพันธุ์ของต้นยิวกับประกอบด้วยเมล็ดหนึ่งเมล็ดที่ล้อมรอบได้ด้วยเนื้อคล้ายถ้วยปกคลุมอยู่ การค้นพบนี้มาจากการเปลี่ยนแปลงเกล็ดโคนอย่างมาก
เยื่อหุ้มสมองอักเสบจากเชื้อวัณโรค

| Tuberculous meningitis> บัญชีจำแนกและลิงก์ไปภายนอก |
| --- | --- |
ICD-10: A17.0, G01
ICD-9: 013.0, 322.9
eMedicine: neuro/385
MeSH: D014390
เยื่อหุ้มสมองอักเสบจากเชื้อวัณโรค (อังกฤษ: tuberculous meningitis, TB meningitis, tubercular meningitis) เป็นโรคเยื่อหุ้มสมองอักเสบชนิดหนึ่งที่เกิดจากการติดเชื้อวัณโรค (Mycobacterium tuberculosis) ที่เยื่อหุ้มสมอง เป็นวัณโรคระบบประสาทส่วนกลางที่พบบ่อยที่สุด
เยียน สวี่เจีย

เยียน สวี่เจีย (จีน: 焉栩嘉; พินอิน: Yān Xǔjiā; อังกฤษ: Yan Xujia; เกิด 23 กันยายน ค.ศ. 2001) เป็นแร็ปเปอร์ นักร้อง นักแต่งเพลง นักเต้น และนักแสดงชาวจีน ในปี ค.ศ. 2015 เขาได้เข้าร่วมรายการ X-fire และเปิดตัวในฐานะสมาชิกของวงเอ็กซ์ไนน์ ต่อมาเขาได้เข้าร่วมรายการ พรอดิวซ์แคมป์ 2019 ได้อันดับที่สามและเปิดตัวในฐานะสมาชิกของวงอาร์วันเอสอี
อาชีพ > 2015-2019: เอ็กซ์ไนน์

เมื่อวันที่ 21 กรกฎาคม ค.ศ. 2015 เขาได้เข้าร่วมการแข่งขัน X Fire ซึ่งในตอนที่ 1 เขาได้รับเลือกให้อยู่ในทีมของ หลี่ ยู่ชุน เขาเซ็นสัญญากับ EE-Media เมื่อวันที่ 24 กันยายน ค.ศ. 2016 เขาเป็นส่วนหนึ่งของวง X Nine และมีอัลบั้มแรกได้รับการจำหน่ายในชื่อ X Nine  เมื่อวันที่ 28 กันยายน เขาเดบิวต์ในฐานะสมาชิกของวง X Nine โดยเยียนมีตำแหน่งเป็นแร็ปเปอร์ในวง ภายหลังเขาได้เซ็นสัญญากับ Wajijiwa Entertainment
แหล่งข้อมูลอื่น

เยียน สวี่เจีย ที่ซินล่างเวย์ปั๋ว (ในภาษาจีน)
Yan Xujia profile on Wajijiwa Entertainment
เภสัชเคมี

เภสัชเคมี (อังกฤษ: Pharmaceutical Chemistry) เป็นสาขาวิชาที่เกิดจากการผสมผสานกันของศาสตร์หลายสาขาโดยเฉพาะเคมีและเภสัชกรรม เพื่อการค้นหาและออกแบบตัวยา เภสัชเคมีจะเกี่ยวข้องกับการศึกษาเอกลักษณ์ทางเคมีของตัวยา การสังเคราะห์ตัวยา และการพัฒนาสารเคมีตัวใหม่ที่เหมาะสำหรับการรักษาโรค  รวมถึงการศึกษายาที่มีอยู่เดิมในส่วนของคุณสมบัติทางเคมีกับคุณสมบัติทางเภสัชวิทยา-พิษวิทยา เช่น ความสัมพันธ์เชิงปริมาณระหว่างการออกฤทธิ์และโครงสร้างของยา (Quantitative Structure-Activity Relationship: QSAR) เป็นต้น
กระบวนการค้นพบยา > การค้นพบ

ขั้นตอนแรกของการค้นพบยา (drug discovery) เกี่ยวข้องกับการหาเอกลักษณ์ของสารประกอบที่น่าสนใจใหม่ เรียกว่า "ฮิตส์" ("hits") โดยการคัดสรรสารประกอบหลายตัวที่มีคุณสมบัติทางเภสัชวิทยาตรงกับที่เราต้องการ  ฮิตส์เหล่านี้อาจมาจากแหล่งธรรมชาติเช่น พืช สัตว์ เชื้อรา หรือบางครั้งมาจากการสังเคราะห์ เช่น สารประกอบที่สังเคราะห์สะสมไว้เดิม โดยเฉพาะจากเทคนิคเคมีเชื่อมโยง (combinatorial chemistry) โดยอาศัยองค์ความรู้ทางเคมีอินทรีย์ขั้นสูง วิทยาการคอมพิวเตอร์ และสถิติ เพื่อลดขั้นตอนและระยะเวลากระบวนการสรรหาให้เร็วขึ้น
กระบวนการค้นพบยา > การทำให้ได้ผลดีที่สุด

ขั้นตอนต่อมาของการค้นพบยาจะเกี่ยวข้องกับการปรับแต่งสาร"ฮิตส์"เพื่อปรับปรุงคุณสมบัติทางเภสัชวิทยาของสารประกอบฟาร์มาโคฟอร์ (pharmacophore)  ความสัมพันธ์ระหว่างโครงสร้างและการออกฤทธิ์ของฟาร์มาโคฟอร์ จะเป็นส่วนสำคัญในการพัฒนาสารประกอบมุ่งหวัง (lead compounds) เพื่อให้ได้ตัวยาที่มีความแรงสูงสุด จำเพาะเจาะจงที่สุด และมีพิษน้อยที่สุด
กระบวนการค้นพบยา > การพัฒนายา

ขั้นตอนสุดท้ายของการพัฒนายาเกี่ยวข้องกับการศึกษาในระดับพรีคลินิคและระดับคลินิก ตั้งแต่การทดลองในสัตว์ทดลอง มนุษย์ปกติ และผู้ป่วย เพื่อทดสอบฤทธิ์การรักษาและผลข้างเคียงของตัวยาที่ได้ก่อนการพัฒนาวิธีการสังเคราะห์ และการพัฒนาตำรับยาในระดับอุตสาหกรรมต่อไป
| ด ค กวิทยาศาสตร์สุขภาพ: เภสัชศาสตร์ |
| --- | --- | --- |
| วิทยาศาสตร์เภสัชกรรม |  เภสัชเคมี  เภสัชภัณฑ์  เภสัชอุตสาหกรรม  เภสัชเวท  เภสัชพฤกษศาสตร์  เภสัชวิเคราะห์  เทคโนโลยีเภสัชกรรม  วิทยาศาสตร์เครื่องสำอาง  |  |
| เภสัชบริบาลศาสตร์ |  เภสัชกรรมคลินิก  เภสัชกรรมโรงพยาบาล  เภสัชกรรมชุมชน  |  |
| เภสัชศาสตร์สังคมและบริหารเภสัชกิจ |  เภสัชศาสตร์สังคม  บริหารเภสัชกิจ  เภสัชสาธารณสุข  เภสัชระบาดวิทยา  เภสัชเศรษฐศาสตร์  นิติเภสัชศาสตร์  |  |
| เภสัชวิทยาและพิษวิทยา |  เภสัชวิทยา  เภสัชจลนศาสตร์  เภสัชพลศาสตร์  พิษวิทยา  |  |
| ศาสตร์ที่เกี่ยวข้อง |  เคมีอินทรีย์  เคมีฟิสิกส์  เคมีวิเคราะห์  ชีวเคมี  จุลชีววิทยา  กายวิภาคศาสตร์  สรีรวิทยา  สาธารณสุขศาสตร์   |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
เยสเตอร์เดย์ เลิฟ

| "เยสเตอร์เดย์ เลิฟ"> เพลงโดยไม คุรากิ.จากอัลบั้มสไมล์ |
| --- | --- |
ด้านเอ: "เยสเตอร์เดย์ เลิฟ"
วางจำหน่าย: 11 มกราคม พ.ศ. 2560
แนวเพลง: เจป็อป
ความยาว: 4 นาที 55 วินาที 
ค่ายเพลง: นอร์ทเทิร์นมิวสิก
ผู้ประพันธ์เพลง: ไม คุรากิ ,Keiya Kubota, Daiko Nagato, Yumeto Tsurusawa
โปรดิวเซอร์: ไม คุรากิ   KANOJI
เยสเตอร์เดย์ เลิฟ (อังกฤษ: YESTERDAY LOVE) เป็นดีวิดีซิงเกิลลำดับที่ 3 (ซิงเกิลลำดับที่ 43 จากทั้งหมด) ของ ไม คุรากิ  ออกจำหน่ายวันที่ 11 มกราคม พ.ศ. 2560 ในรูปแบบดีวิดีและบลูเรย์
ข้อมูลเพลง

เยสเตอร์เดย์ เลิฟ เป็นดีวิดีซิงเกิลแผ่นที่ 3 ต่อจากเวกมีอัป เมื่อ 3 ปีก่อน มีปกทั้งหมด 4 แบบ คือ VR , DVD, Blu-ray และ FC&Musing โดยที่แบบ VR เป็นครั้งแรกของญี่ปุ่นที่จำหน่ายซิงเกิลในรูปแบบความเป็นจริงเสมือน (Visual Reality) โดยในตัวซิงเกิลจะประกอบไปด้วยแผ่น DVD, แผ่น Blu-ray, และแว่น VR HOMiDO และ QR Code สำหรับเข้าชมวิดีโอในรูปแบบความเป็นจริงเสมือน
เยสเตอร์เดย์ เลิฟ ใช้เป็นเพลงประกอบอนิเมะ ยอดนักสืบจิ๋ว โคนัน ลำดับที่ 20 ต่อจากเพลงซาวาเกะ ไลฟ์ของเธอเอง เป็นครั้งที่ 2 ที่เพลงของเธอถูกใช้ติดต่อกัน 2 เพลง อนึ่ง เยสเตอร์เดย์ เลิฟนั้นเป็นครั้งแรกที่เพลงไม่มีการให้ซีดีเพลงมาด้วย (ดีวิดีซิงเกิล 2 อันก่อนหน้าจะมีซีดีเพลงอยู่ในผลงานด้วย) เพลงจะถูกปรากฏในซีดีครั้งแรกในอัลบั้มที่ 11 ของเธอ สไมล์
รายการเพลง

| ลำดับ | ชื่อเพลง | เนื้อเพลง | ทำนอง | Arranger(s) | ยาว |
| --- | --- | --- | --- | --- | --- |
| 1. | "YESTERDAY LOVE" (music video) | Mai Kuraki | Keiya Kubota, Daiko Nagato | Yumeto Tsurusawa, Daiko Nagato | 4:55 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 4:55 |
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก/วันแรก | ยอดขายรวม | อยู่ในชาร์ต |
| --- | --- | --- | --- | --- | --- |
| 11 มกราคม พ.ศ. 2560 | Oricon DVD Weekly Charts (รวม) | 27 |  |  |  |
| 11 มกราคม พ.ศ. 2560 | Oricon DVD Weekly Charts (ประเภทดนตรี) | 10 | 817 |  | 5 สัปดาห์ |
| 11 มกราคม พ.ศ. 2560 | Oricon Blu-ray Weekly Charts (รวม) | 6 |  |  |  |
| 11 มกราคม พ.ศ. 2560 | Oricon Blu-ray Weekly Charts (ประเภทดนตรี) | 3 | 5,282 |  | 6 สัปดาห์ |

| 11 มกราคม พ.ศ. 2560 | Oricon DVD+Blu-ray Weekly Charts (ประเภทดนตรี) | 3 | 6,099 | 10,000 | 6 สัปดาห์ |
เยื่อเลือกผ่าน

เยื่อเลือกผ่านในกระบวนการฟอกไต
เยื่อเลือกผ่าน (อังกฤษ: Semipermeable membrane หรือ selectively-permeable membrane) คือ เยื่อที่อนุญาตให้โมเลกุลหรือประจุบางชนิดผ่านมันไปได้โดยการแพร่
อัตราการแพร่ผ่านเยื่อชนิดนี้ ขึ้นอยู่กับอุณหภูมิ ความดัน และความเข้มข้นของโมเลกุล ของตัวถูกละลาย ในทั้งสองด้าน ในเยื่อบางชนิด ความสามารถในการแพร่ผ่านเยื่อ ยังขึ้นกับ ขนาดโมเลกุลของตัวถูกละลาย ความสามารถในการละลายของตัวถูกละลาย (solubility) และคุณสมบัติทางเคมีของตัวถูกละลายอีกด้วย
ตัวอย่างของเยื่อเลือกผ่านนี้คือ ลิปิดไบเลเยอร์ (ชั้นไขมันแบบสองชั้น (lipid bilayer) ชั้นไขมันแบบนี้เป็น พื้นฐานของเยื่อหุ้มเซลล์ ที่หุ้มเซลล์ของสิ่งมีชีวิตเอาไว้ เยื่อหลาย ๆ อย่างทั้งที่เป็นเยื่อสังเคราะห์และเยื่อในธรรมชาตินั้น ก็สามารถที่จะทำหน้าที่เป็นเยื่อเลือกผ่านได้ ตัวอย่างหนึ่งของเยื่อแบบนี้ก็คือ ฟิลม์ ที่อยู่ ด้านในของไข่
เยื่อดูรา

| เยื่อดูรา หรือ เยื่อหุ้มสมองชั้นนอก  (Dura mater) |
| --- | --- |
เยื่อหุ้มสมองของระบบประสาทกลาง
ไขสันหลังและเยื่อหุ้ม
ตัวระบุ
MeSH: D004388
TA98: A14.1.01.101  A14.1.01.002
TA2: 5370
FMA: 9592
อภิธานศัพท์กายวิภาคศาสตร์[แก้ไขบนวิกิสนเทศ]
เยื่อหุ้มสมองชั้นนอก หรือ เยื่อดูรา (อังกฤษ: Dura mater; มาจากภาษาละติน แปลว่า "hard mother") เป็นเยื่อหุ้มสมองชั้นนอกสุดที่แข็ง หยาบ และไม่ยืดหยุ่นที่หุ้มสมองและไขสันหลัง โดยมีเยื่อหุ้มสมองชั้นอื่นๆ คือเยื่อเพีย (pia mater) และเยื่ออะแร็กนอยด์ (arachnoid mater) อยู่ด้านใต้ลึงลงไป เยื่อดูราจะไม่แนบสนิทกับไขสันหลัง โดยยื่นเลยผ่านไขสันหลังที่ระดับกระดูกสันหลังส่วนบั้นเอวชิ้นที่ 2 ถึงประมาณกระดูกสันหลังส่วนกระเบนเหน็บชิ้นที่ 2
ภาพอื่นๆ

Diagrammatic representation of a section across the top of the skull, showing the membranes of the brain, etc.
Diagrammatic transverse section of the medulla spinalis and its membranes.
Upper part of medulla spinalis and hind- and mid-brains; posterior aspect, exposed in situ.
Diagrammatic section of scalp.
Autopsy photo from the CDC: The white "sheet" being held by the forceps is the dura mater.
แหล่งข้อมูลอื่น

Dura+mater จากเว็บไซต์  eMedicine Dictionary
เยื่อบุช่องท้องอักเสบ

| เยื่อบุช่องท้องอักเสบ (Peritonitis)> บัญชีจำแนกและลิงก์ไปภายนอก |
| --- | --- |
ICD-10: K65
ICD-9: 567
DiseasesDB: 9860
eMedicine: med/2737
MeSH: D010538
เยื่อบุช่องท้องอักเสบ (อังกฤษ: peritonisis) เป็นภาวะซึ่งมีการอักเสบของเยื่อบุช่องท้อง ซึ่งเป็นเยื่อบางปกคลุมผนังช่องท้องด้านในและคลุมอวัยวะในช่องท้องเกือบทั้งหมดเอาไว้ อาจเกิดขึ้นเฉพาะที่หรือทั่วช่องท้องก็ได้ อาจมีสาเหตุมาจากการติดเชื้อ (มักเกิดจากการฉีกหรือทะลุของอวัยวะกลวงในช่องท้อง เช่นที่พบในการบาดเจ็บของช่องท้อง หรือไส้ติ่งอักเสบ เป็นต้น) หรือเกิดจากสาเหตุอื่นที่ไม่ใช่การติดเชื้อก็ได้
อาการและอาการแสดง > อาการปวดท้องและกดเจ็บที่ท้อง

อาการแสดงหลัก ๆ ของเยื่อบุช่องท้องอักเสบคืออาการปวดท้อง (abdominal pain), กดเจ็บที่ท้อง (abdominal tenderness), และหน้าท้องเกร็ง (abdomina guarding) ซึ่งจะเป็นมากขึ้นเมื่อมีการเคลื่อนไหวของเยื่อบุช่องท้อง เช่น เมื่อไอ งอสะโพก หรือมีอาการกดปล่อยแล้วเจ็บที่ท้อง อาการเหล่านี้เรียกรวม ๆ ว่าอาการระคายเคืองเยื่อบุช่องท้อง (peritonism) หากมีอาการเช่นนี้อยู่จำเพาะเป็นบางส่วนของท้องส่วนใหญ่แสดงว่าสาเหตุที่ทำให้เกิดเยื่อบุช่องท้องอักเสบมาจากบริเวณนั้น เช่น ไส้ติ่งอักเสบ กระเปาะลำไส้อักเสบ หรืออาจเป็นทั่วท้องก็ได้
เยื่อแขวนลำไส้

| เยื่อแขวนลำไส้ |
| --- | --- |
ภาคตัดแนวนอนของเยื่อบุช่องท้องในส่วนล่างของท้อง เยื่อบุช่องท้องและเยื่อแขวนลำไส้ทำเครื่องหมายด้วยสีแดง
ภาคตัดแนวตั้งของเยื่อบุช่องท้อง โพรงหลักระบายสีแดง ถุงโอเมนตัมระบายสีน้ำเงิน
รายละเอียด
ตัวระบุ
ภาษาละติน: Mesenterium
MeSH: D008643
TA98: A10.1.02.007
TA2: 3740
FMA: 7144
อภิธานศัพท์กายวิภาคศาสตร์[แก้ไขบนวิกิสนเทศ]
เยื่อแขวนลำไส้ (อังกฤษ: mesentery เมซันเทรี) เป็นเยื่อบุช่องท้องสองทบที่ยึดลำไส้กับผนังท้อง คำว่า mesentery ใช้กับลำไส้เล็กและ mesenteric organ บางครั้งใช้หมายถึงเยื่อแขวนลำไส้ที่เหลือซึ่งรวมเยื่อแขวนลำไส้ใหญ่ (mesocolon) เยื่อแขวนไส้ติ่ง (mesoappendix) เยื่อแขวนไส้ใหญ่ส่วนคด (mesosigmoid) และเยื่อแขวนไส้ตรง (mesorectum) การจำแนกชนิดของมันเปลี่ยนเป็นอวัยวะหลังมีการวิจัยโดยมหาวิทยาลัยลิเมอริค
การสอนดั้งเดิมอธิบายเยื่อแขวนลำไส้ใหญ่ว่าเป็นโครงสร้างแยกส่วนกับส่วนดังกล่าวทั้งหมด คือ เยื่อแขวนลำไส้ใหญ่ส่วนขึ้น ขวาง ลงและไส้ใหญ่ส่วนคด เยื่อแขวนไส้ติ่งและเยื่อแขวนไส้ตรง โดยที่มีที่เกาะปลายสิ้นสุดแยกกันเข้าผนังท้องหลัง ในปี 2555 หลังการตรวจด้วยกล้องจุลทรรศน์และกล้องจุลทรรศน์อิเล็กตรอนอย่างละเอียด พบว่าเยื่อแขวนลำไส้ใหญ่เป็นโครงสร้างต่อเนื่องเดียวซึ่งตั้งต้นจากส่วนโค้งลำไส้เล็กส่วนต้นและลำไส้เล็กส่วนกลาง (duodenojejunal flexure) และลากไประดับเยื่อแขวนไส้ตรงส่วนปลาย มโนทัศน์ที่ง่ายขึ้นนี้ทำให้มีความก้าวหน้าอย่างสำคัญในการผ่าตัดลำไส้ใหญ่และไส้ตรงแง่ต่าง ๆ นอกจากนี้ยังมีความหมายต่อวิทยาศาสตร์ที่เกี่ยวข้องกับการผ่าตัด กายวิภาคศาสตร์และการเจริญด้วย